དཔལ་འཁོར་ལོ་བདེ་མཆོག་ངམ་རྫོད་སྙན་བརྒྱུད་ཀྱི་མན་ངག་རྩ་བ་ཚེ་རིང་སྐོར་གསུམ་གྱི་གཞུང་བཞུགས་སོ།།།

ན་མོ་གུ་ར་ཝེ།གངས་ཁྲོ་ད་གྲུབ་རིགས་རྒྱ་མཚོའི་གཙུག་རྒྱན་རྗེ་བཙུན་ཆེན་པོ་མི་ལ་རས་པ་དེ་ཉིད་འབྲོག་ལ་ཕྱི་གངས་ཀྱི་ར་བ་སྨན་ལུང་ཆུ་བར་གྱི་དབེན་གནས་སུ་ཆུ་པོ་རྒྱུན་གྱི་རྣལ
འབྱོར་ལ་བཞུགས་པའི་ཚེ།ཆུ་ཕོ་འབྲུག་གི་ལོའི་དབྱར་ཟླ་ར་བའི་ཡར་ངོའི་ཚེས་བརྒྱད་ཀྱི་ན་མགུང་ཡོལ་ཙ་ན།ཤ་ཟའི་ཌཱ་ཀི་ནཱི་མཆེད་ལྔས་གཙོར་བྱས་པའི་སྣང་སྲིད་ཀྱི་ལྷ་འདྲེའི་ཆོ་འཕྲུལ་སྟོན་པའི་སྐབས་མི
འཇིགས་པ་ཁོང་དུ་ཆུད་ཅིང་རྟོགས་པ་གདིང་དུ་གྱུར་པའི་མགུར།ཡང་ཡུལ་ལ་མཚན་གསོལ་དང་མ་བྲིན།།ཁེ་ཚོལ་འདུ་བའི་ཚོང་འདུས་ཏེ།།མི་རྒྱ་བོད་གཉིས་ཀྱི་འགྲིམ་ས་ཡིན།།གངས་མཐོ་ལ་གཉེན
པའི་ཚེ་རིང་མ།།རི་བཀྲ་ཤིས་ཤེལ་གྱི་ཟུར་ཕུད་ཅན།།ལྷ་སྨན་རྒྱལ་མོའི་ཐུ་བ་ལ།།འབྲོག་དབྱར་ས་སྨན་ལུང་མི་ཟེར་རམ།།ས་ཁོལ་དུ་བྲེས་པའི་ཆུ་བར་དུ།།ཁྱེད་སྟོང་ཕྲག་བརྒྱད་ཅུ་བགེགས་ཀྱི་
ཚོགས།།ལྷ་གནས་གཞན་འཕྲུལ་མན་ཆད་ནས།།ས་འོག་ལྟོ་འཕྱེ་ཡན་ཆོད་ལ།།ལྐུགས་པའི་ཀླུ་དང་ནམ་མཁའ་ལྡིང་།།དྲི་ཟ་སྲུལ་ཐོ་མྲིའུ་ར་ཅི།།ལྟོ་འཕྱེ་གྲུལ་བུམ་སྲིན་པོའི་གདོན།།རོ་ལངས

གནོད་སྦྱིན་འབྱུང་པོ་རྣམས།།རེ་རེའི་མིང་ནས་བརྗོད་མི་ལང་།།བསམ་གྱིས་མི་ཁྱབ་མང་པོའི་ཚོགས།།ཁྱད་པར་འཇིགས་པའི་སྲིན་མོ་ལྔ།།མི་ང་ལ་མི་སྙན་ངག་ཏུ་སྨྲ།།
ཚེ་འདི་ནས་ཕ་རོལ་འགྲོ་དགོས་ཟེར།།ང་འཆི་བ་པོ་ནས་འཇིགས་འཇིགས་ནས།།སེམས་འཆི་མེད་གཉུག་མའི་ངང་དུ་སྤུངས།།འཁོར་བ་རང་གྲོལ་གཞི་ཡི་གནད།།སྙིང་པོའི་དོན་ལ་ངོ་སྤྲོད་བགྱིས།།
ནང་རིག་པ་རྟེན་མེད་གཅེར་བུ་འདི།།འགྱུར་བ་དྭངས་སངས་ལྟ་བའི་གདེངས།།འོད་གསལ་སྟོང་པར་བློ་ཐག་ཆོད།།ང་སྐྱེ་འཆི་གཉིས་ལ་ཉམ་ང་མེད།།ང་མི་ཁོམ་བརྒྱད་ལ་འཇིགས་འཇིགས་ནས།།
མི་རྟག་འཁོར་བའི་ཉེས་དམིགས་བསྒོམས།།སྐྱབས་དཀོན་མཆོག་གསུམ་ལ་བློ་ཕུག་གཏད།།ལས་རྒྱུ་འབྲས་ཆོས་ལ་ནན་ཏན་བསྐྱེད།།ཐབས་བྱང་ཆུབ་སེམས་ཀྱིས་རྒྱུད་སྦྱངས་པས།།བག
ཆགས་སྒྲིབ་པའི་རྒྱུན་ལམ་བཅད།།སྣང་བ་ཅི་སྣང་སྒྱུ་མར་རྟོགས།།ང་ངན་སོང་གསུམ་ལ་ཉམ་ང་མེད།།ང་གློ་བུར་ཚེལ་འཇིགས་འཇིགས་ནས།།ལམ་རྩ་དང་རླུང་ལ་རྟེན་འབྲེལ་བསྒྲིགས།།གནད

བསེ་བ་གསུམ་ལ་སྦྱངས་པ་ཡིས།།ཚོགས་དྲུག་གི་སྣང་བ་འགགས་པའི་ཚེ།།ཆོས་སྐུ་ངོ་སྤྱོད་ཀྱི་གདིང་ཡོད་དེ།།ཤེས་རྒྱུད་ཚངས་པའི་ལམ་ནས་ཐོན།།སེམས་སྐྱེ་མེད་ཆོས་ཀྱི་དབྱིངས་སུ་འཕོ།།དུས་ད་ལྟ་ཤི་ཡང་ཉམ་ང་མེད།།ལར་ཁྱེད
ཅག་་འཇིག་རྟེན་ལྷ་མ་སྲིན།།སྐྱེ་འགྲོའི་ཚེ་སྲོག་ཉུལ་བ་རྣམས།།ང་སྒྱུ་མ་གཟུགས་ཀྱི་ཕུང་པོ་འདི།།མི་རྟག་འཇིག་པའི་ཆོས་ཅན་ཏེ།།ལར་ཅིས་ཀྱང་མི་སྟོངས་འདོར་བ་ལ།།འདྲེ་ཁྱོད་ལ་དགོས་ན་སུ་དགའ་ཁྱེར།།སྤྱིར་འགྲོ་བ་
ཡོངས་ཀྱི་གླུད་དུ་གཏོང་།།དགོས་དྲིན་ཅན་ཕ་མའི་དོན་དུ་བསྔོ།།ལུས་ཤ་ཁྲག་མཆོད་སྦྱིན་འདི་བསྔོས་པས།།ཁྱེད་དགའ་མགུ་རངས་ཤིང་ཚིམ་གྱུར་ནས།།སྔོན་ཆད་འཁོར་བ་ཐོག་མེད་ཀྱི།བུ་ལོན་འབྲེལ་ཐག་ཆོད་པར་གྱིས།།ལན
ཆགས་ཤ་འཁོན་བྲལ་བར་མཛོད།།སེམས་འགྱུ་བ་དངོས་མེད་སྟོང་པ་དེ།།འདྲེ་ཁྱོད་པས་ངས་ཀྱང་མཐོང་བ་མེད།།དམྱལ་ཁམས་བཅོ་བརྒྱད་དགྲར་ལངས་ཀྱང་།།འཇིགས་སོ་སྙམ་ན་ང་ལ་བསྡིགས།།ང་སྟོང་ཉིད་ནམ་མཁའི་རྣལ་འབྱོར་པ།།
འཁྲུལ་པའི་དེ་ཉིད་ཤེས་པའི་ཕྱིར།།འདྲེ་ཁྱོད་ལ་ཉམ་ང་འཇིགས་པ་མེད།།ལར་ཐམས་ཅད་སེམས་ཀྱི་ཆོ་འཕྲུལ་ཏེ།།ཨེ་མ་ཁམས་གསུམ་འཁོར་བའི་ཆོས།།མེད་བཞིན་སྣང་བ་ངོ་མཚར་ཆེ།།ཞེས་བཞེངས་པ་ན་དེར་ཚོགས
པའི་ལྷ་འདྲེ་ཐམས་ཅད་མོས་ཤིང་འདུན་པར་གྱུར་ཏེ།བླར་ཡང་མཁའ་འགྲོ་ཆེན་མོ་ལྔས་སྙིང་གཏམ་གྲོས་སུ་བསྙད་པའི་གླུ་དབྱངས་ཕུལ་བ་ན།རྗེ་བཙུན་རིན་པོ་ཆེས་ལན་གསུངས་པ།སྤྱིར་ཕྱི་རོལ་བདུད་ཀྱི་རིགས་ལྷ་འདྲེའི་བར་དུ་གཅོད་པ
ཐམས་ཅད་ནང་རྣམ་པར་རྟོག་པ་སེམས་ཀྱི་ཉེར་ལེན་ལས་བྱུང་བ་ཁྱེད་ཅག་ཟེར་བ་ལྟར་བདེན་ན་ངེད་རྣལ་འབྱོར་པའི་ལུགས་ཀྱིས་བར་ཆད་ལ་སྐྱོན་དུ་མི་བལྟ་སྟེ།ལྟས་དང་ཆོ་འཕྲུལ་གྱི་རྣམ་པ་ཅི་བྱུང་ཡང་།དེ་ཉིད་བཀའ་དྲིན་ཅན་ནམ་འདོད།

ཐོག་ཏུ་འཁྱེར་ཏེ་ལས་དང་པོ་བའི་གང་ཐག་ལེ་ལོ་ཅན་རྣམས་ལ་བརྩོན་འགྲུས་ཀྱི་སྡུག་འདིབས།གཉེན་པོ་གློ་བུར་དུ་སྐྱེ་ཞིང་རིག་པའི་ངར་འདོན།འདི་ཉིད་ཀྱིས་ལུས་ངག་དགེ་སྦྱོར་ལ་བསྐུལ་ནས་བསམ་གཏན་མྱུར་དུ་རྒྱུད་ལ་སྐྱེ
འི་རྒྱུ་བྱེད་ལ།ལམ་གོམས་ཤིང་བརྟན་པ་ཐོབ་པ་རྣམས་ལ་ནི་དྲན་པ་ཡེ་ཤེས་ཀྱི་གསོས་འདེབས།རིག་པ་པོདྲ་གསབ་ཀྱི་མདངས་འདོན་ཞིང་ནང་ཏིང་ངེ་འཛིན་གྱི་རྩལ་སྦྱོང་།དེ་ལ་བརྟེན་ནས་བྱང་ཆུབ་ཀྱི་སེམས་ཁྱད་པར་ཅན་རྒྱུད་ལ་སྐྱེ་ཞིང་ལམ་གྱི་བོགས
གོང་ང་ནས་གོ་འབུ་འབྱིན་པར་བྱེད་དོ།།དུས་དེའི་གནས་སྐབས་ན་བདུད་རིགས་ཆོས་སྐྱོང་དུ་ཞལ་འགྱུར་ཞིང་ཆོས་སྐྱོད་སྦྲུལ་སྐུར་མཐོང་བས་རྐྱེན་ངན་དངོས་གྲུབ་ཏུ་འབབས།བར་ཆད་ལམ་དུ་བསླངས།རྣམ་རྟོག་ཆོས་སྐུར་འཆར།སྐྱོན་ཡོན་ཏན་
ཏན་དུ་གྲོལ་ཏེ་ཐུན་མོ་ལམ་གྱི་མཐུན་རྐྱེན་ཐམས་ཅད་ཁྱེད་ཅག་གིས་སྒྲུབ་པར་བྱེད་དོ།།མཐར་ཐུག་ཤེས་བྱའི་གཤེས་ཁགྷ་དང་འདྲེ་གཉིས་ཀ་མ་གྲུབ་སྟེ།རེ་དོགས་སྤོང་ལེན་གྱི་མཚན་མ་རང་སར་གྲོལ་བས།འཁྲུལ་པ་གཞི་མེད་དུ་རྟོགས་ཤིང
འཁོར་བ་ཕྱག་རྒྱ་ཆེན་པོར་ཤར་ལ་དེ་ལ་གློ་བུར་གྱི་རྣམ་པར་རྟོག་པ་དབྱིངས་སུ་ཐིམ་པའི་ཚེ་ཆོས་སུ་འདུ་འབྲལ་མེད་པ་ཞེས་མིང་དུ་བཏགས་སོ་གསུངས་ནས།དེ་དག་གི་དོན་ཚིགས་སུ་བཅད་དེ་གསུངས་པ།རྒྱལ་བའི་ཞི་ཝའམཔའིའཛམ་གླིང་འདིར།།སངས
རྒྱས་གཉིས་པ་ལྟར་གྲགས་ཤིང་།།མི་ནུབ་བསྟན་པའི་རྒྱལ་མཚན་གྱི།།ཅོད་པན་གཙུག་གི་ནོར་བུ་ལྟར།།ཀུན་གྱིས་བཀུར་ཞིང་མཆོད་པའི་གནས།།སྙན་པའི་བ་དན་སྨ་དབྱངས་ཀྱིས།།ཕྱོགས་རྣམས་ཀུན་ཏུ་ཁྱབ་པ་དེ།།རྗེ་མངའ་བདག།
མཻ་ཏྲི་མ་ལགས་སམ།།དེ་ཉིད་ཞབས་ཀྱི་པདྨོ་ལ།།གུས་པས་བརྟེན་ཅིང་བཅུད་འཐུངས་པས།།ལྟ་བའི་ཡང་རྩེ་ཕྱག་རྒྱ་ཆེ།།མཐའ་བྲལ་གཉུག་མའི་དོན་རྟོགས་ཤིང་།།ཡོན་ཏན་ཐམས་ཅད་རབ་རྫོགས་ཏེ།།སྐྱོག་རྣམས་ཀུན་གྱི་མ་སྐོས་པ།།

བདེ་གཤེགས་སྤྲུལ་པ་མི་གཟུགས་ཅན།།སྐྱེས་མཆོག་མར་བ་འདི་སྐད་གསུང་།།ཕྱི་སྣང་བ་ཇི་ལྟར་སྣང་ལགས་ཀྱང་།།མ་རྟོགས་དུས་ན་འཁྲུལ་སྣང་སྟེ།།ཡུལ་གྱི་ཞེན་པས་འཆིང་བར་བྱེད།།རྟོགས་པ་རྣམས་ལ་སྒྱུ་མར་བསྣང་།།ཡུལ།།
སྣང་སེམས་ཀྱི་གྲོགས་སུ་འཆར།།མཐར་ཐུག་དོན་ལ་སྣང་མ་མྱོང་།།སྐྱེ་མེད་ཆོས་སྐུར་དག་གོ་གསུང་།།ཟ་ནང་འགྱུར་བ་ཡིད་ཀྱི་རྣམ་ཤེས་འདི།།མ་རྟོགས་དུས་ན་མ་རིག་པ།།ལས་ཉོན་མོངས་ཀུན་གྱི་གཞི་རྩ་ཡིན།།རྟོགས་ན་རང་རིག་ཡེ་ཤེས།།
ཏེ།།དཀར་པོའི་ཡོན་ཏན་རྫོགས་པར་འབྱུང་།།མཐར་ཐུག་དོན་ལ་ཡེ་ཤེས་མེད།།ཆོས་རྣམས་ཟད་སར་སྐྱོལ་ལོ་གསུང་།།ཉེར་ལེན་གཟུགས་ཀྱི་ཕུང་པོ་འདི།།མ་རྟོགས་དུས་ན་འབྱུང་བཞིའི་ལུས།།ན་ཚ་སྡུག་བསྔལ་དེ་ལས་འབྱུང་།།རྟོགས་ན
ལྷ་སྐུ་ཟུང་འཇུག་སྟེ།།ཐ་མལ་ཞེན་པ་ཟློག་པར་བྱེད།།མཐར་ཐུག་དོན་ལ་ལུས་མེད་དེ།།སྤྲིན་བྲལ་མལ་བལྟར་དག་གོ་གསུང་།།གདོན་གནོད་སྦྱིན་པོ་མོའི་སྣང་བ་འདི།།མ་རྟོགས་དུས་ན་བདུད་ཡིན་ཏེ།།ཐོ་འཚམ་བར་དུ་གཅོད་པར་བྱེད།།
རྟོགས་ན་བགེགས་རྣམས་ཆོས་སྐྱོང་སྟེ།།སྣ་ཚོགས་དངོས་གྲུབ་ཁྱེད་ལས་འབྱུང་།༈མཐར་ཐུག་དོན་ལ་ལྷ་འདྲི་མེད།།རྣམ་རྟོག་ཟད་སར་སྒྲོལ་ལོ་གསུང་།།སྤྱིར་ཐེག་པའི་མཐར་ཐུག་གསང་སྔགས་ཀྱི།།རྣལ་འབྱོར་བླ་མད་རྒྱུད་ནས་ཀྱང་།།
ཁམས་འདུས་པ་རྩ་ཡི་རྟེན་འབྲེལ་གྱིས།།ཕྱི་རོལ་འདྲེ་གཟུགས་མཐོང་བར་གསུངས།།དེ་རང་སྣང་རྫུན་དུ་མ་ཤེས་ཤིང་།།བདེན་ནོ་སྙམ་ན་ཤིན་ཏུ་རྨོངས།།ང་སྔོན་ཆད་རྨོངས་པས་མགོ་བོ་འཁོར།།མ་རིག་འཁྲུལ་པའི་ཚད་དུ་ཞུགས།།
ཕན་གནོད་ཀྱི་ལྷ་འདྲེ་བདེན་པར་བཟུང་།།ད་གྲུབ་ཐོབ་རྗེ་ཡི་བཀའ་དྲིན་གྱིས།།འཁོར་འདོས་དགག་སྒྲུབ་མེད་ད་པར་གོ།།ཅིར་སྣང་ཕྱག་རྒྱ་ཆེན་པོར་ཤར།ཤ་འཁྲུལ་པ་གཞི་མེད་དུ་རྟོག་པ་དེས།།རིག་པའི་ཆུ་ཟླ་རྙོགས་པ་དྲོངོས།།

འོད་གསལ་གྱི་ཉི་མ་སྤྲིན་དང་བྲལ།།མ་རིག་མུན་པ་མཐའ་ནས་སངས།།རྨོངས་པའི་མགོ་འཁོར་ཡལ་ནས་ཐལ།།ཡིན་ལུགས་ཞིག་ནང་ནས་འཆར་གྱིན་གདའ།།ལར་འདྲེང་འཛིན་གྱི་རྣམ་རྟོག་རིན་པོ་ཆེ།།གཞི
སྐྱེ་མེད་ཀྱི་གསལ་འདེབས་ངོ་མཚར་ཆེ།།ཞེས་བླ་མའི་གསུང་ཚད་མར་འཛིན་ཅིང་།གདམས་ངག་ལ་ངེས་ཤེས་སྐྱེས་པའི་མགུར་དེ་རྣམས་རྗེ་བཙུན་གྱིས་བཞེངས་པ་ལས།དེར་ཚོགས་པ་ཐམས་ཅད་ཤིན་ཏུ་གུས་པས་ཅི་གསུང་བཀའ་བཞིན་དུ
བསྒྲུབ་པར་གཡར་དམ་བླངས་ཏེ་སོ་སོ་རང་རང་གི་གནས་སུ་གྱེས་སོ།།འདི་ནི་ལམ་ཐུན་མོང་དང་།ཐུན་མོང་མ་ཡིན་པ་ཕྱག་རྒྱ་ཆེན་པོ་དང་།ནཱ་རོ་གསང་སྐྱོད་ཀྱི་དགོངས་པ་རྣམས་གཅིག་ཏུ་དྲིལ་བའི་རྡོ་རྗེའི་གླུ་སྟེ།དོན་རྒྱས་པར་སྔ་ཕྱིར
འབྱུང་བའི་ཕྱག་རྒྱ་ཆེན་པོ་དང་།རས་དྲུང་སྙན་བརྒྱུད་དང་འབྲེལ་པའི་དཔལ་ནཱ་རོ་པའི་གསང་སྤྱོད་ཀྱི་ཁྲིད་ཡིག་རྣམས་ལས་ཤེས་པར་བྱའོ།།ཞུས་ལན་གྱི་སྐོར་དང་པོའོ།།གཉིས་པ་ནི།ལོ་དེའི་ཕྱི་མ་ཆུ་མོ་སྦྲུལ
གྱི་ལོའི་དབྱར་ར་བའི་ཚེས་བཅུ་གཅིག་གི་ནུབ་མོ།སླར་ཡང་ཞིང་སྐྱོང་ཌཱ་ཀིའི་དབང་མོ་མཆེད་ལྔ་སྤྱན་སྔར་ལྷགས་ཏེ་བྱང་ཆུབ་མཆོག་ཏུ་སེམས་བསྐྱེད་པར་གསོལ་བ་ན།སྣོད་བརྟག་པ་ལས་བརྩམས་ཏེ་ཐུན་མོང་གི་ལམ་རིམ་རྡོ་རྗེའི
མགུར་དུ་བཞེངས་པ།དཔལ་དོ་ནུ་བསྲོད་ཀྱི་གུང་ཐུན་ལ།།ཕྱོགས་ཤར་ནས་འོད་ཅིག་མདངས་གསལ་བས།༈སྨག་ཁྲི་མུན་མཐའ་ནས་སངས་པ་དེ།།ཆུ་ཤེལ་ཟླ་བ་མོ་ལགས་སམ།།ཟླ་ཟེར་མདངས་ཀྱི་རྟ་ཞོན་ནས།།ལུས།།།
འོད་དུ་འཁྱིལ་ཞིང་འོང་བ་དེ།།ཁྱེད་འཇིག་རྟེན་ཌཱ་ཀི་མ་ལགས་སམ།།ཆུ་བོ་ལོ་ཏ་ཧན་གྱི་ཀླུང་འགྲམ་ན།།རང་བྱུང་གི་དབེན་གནས་ཉམས་དགའ་བ།།ཆུ་དབར་དཔལ་གྱི་ཕོ་བྲང་ན།།བརྟུལ་ཞུགས་སྤྱོད་པའི་སྐྱོན་པ་ཞིག།

འབྱུང་བའི་ལུས་ལ་ཚ་གྲང་མེད།།ངོ་ཚ་མི་ཤེས་གཅེར་ཉལ་མཁན།།ཡིད་ལ་མི་བྱེད་སྙིང་པོའི་དོན།།སྐད་ཅིག་མ་ཡེངས་སྒོམ་དུ་མེད།།ནམ་མཁའི་མཚན་ཉིད་ལྟ་བ་དེ།།མི་ལ་སྒོམ་ཆེན་མ་ལགས་།
སམ།།ང་སྤྱོད་པའི་རྣལ་འབྱོར་རས་པ་དང་།།ཁྱེད་རྫུ་འཕྲུལ་ཅན་གྱི་བུད་མེད་ལྔ།།གླུ་པར་ཅིག་ཚུར་གཅིག་ལེན་པ་དེ།ཟླ་སྔོན་ཆད་སྨོན་ལམ་བཏབ་པར་ཛེས།།ཁྱོད་ད་ཅི་ཕན་ཆད་ངོ་མ་ཤེས།།ད་ནི་ངོ་ཤེས་གློ་བ་དགའ།།
ན་ནི་ང་སོས་ཀྱི་ད་ཙམ་ན།།སྲིད་པའི་བུད་མེད་དབང་མོ་ཆེ།།གཙོ་མོ་ཁྱེད་ཀྱིས་གཡོ་གཡོ་ནས།།འཇིག་རྟེན་སྲིད་པའི་ལྷ་འདྲེ་ཚོགས།།དབུང་བཞི་དམག་གི་རུ་དར་ལྟར།།འཐབ་རྩོད་གཡུལ་ངོ་བཤམས་ནས་ཀྱང་།།གདུག་རྩུབ་མཆོག
གྱི་ཆར་འབེབས་ཤིང་།།མི་ངལ་བར་གཅོད་ཅིམ་བྱས།།ང་སྡང་བ་སེམས་སུ་ཐག་ཆོད་ཅིང་།།སེམས་ཉིད་སྟོང་པར་ཤེས་པའི་ཕྱིར།།འཁྲུལ་སྣང་བགེགས་ཀྱི་ཆོ་འཕྲུལ་ལ།།ཡང་བག་ཚ་བྱེད་མ་མྱོང་།།སྤྱིར་ཡང་ཁྱེད་ཅག་མཐོབ
ཙམ་གྱིས།།ཁོ་བོ་ཤིན་ཏུ་མི་བཟོད་པས།།རང་དབང་མེད་པའི་སྙིང་རྗེ་སྐྱེས།།དཀར་པོའི་ཆོས་ཀྱི་འཇམ་ཆར་ཕབ།།ཁྱེད་སླར་ཡང་མོས་ཤིང་གུས་པར་འགྱུར།།དོ་གཅིག་ལོ་ཡི་དིང་སང་ན།།མཚར་སྡུག་ལྡན་པའི་བུད་མེད་ལྔ།།
བསྐོར་ཞིང་བསྐོར་ཞིང་ཕྱག་འཚལ་ནས།།ཡ་མཚན་ཆེ་བའི་སྤྱན་གཟིགས་དྲངས།།རྩེ་གཅིག་གུས་པའི་ཐལ་སྦྱར་ནས།།ངག་སྙན་པའི་ཚིག་གིས་ཞུ་འབུལ་བ།།བྱང་ཆུབ་སེམས་ཀྱི་སྤྲིན་ཕུང་ལས།།བདུད་ཀྱིའི་ཆོས་ཆར་པོ་བཅིག་སྐད།།
ཁྱེད་དེ་ཙམ་གུས་པའི་སེམས་ཡོད་ན།།མི་ང་ཡི་ཅོད་པན་ནོར་བུ་ལ།།རྩ་གསུམ་པདྨའི་གདན་སྟེང་ན།།རྗེ་འགྲན་གྱི་དོ་མེད་བཀའ་དྲིན་ཅན།།སྒྲ་སྒྱུར་མར་པ་ལོ་ཙཱ་དེ།།དག་པ་ལོངས་སྐུའི་ཚུལ་དུ་བཞུགས།།ཁོང་ཐུགས་རྗེ་སྨིན་

བྲལ་ཟླ་བ་ལས།།དྲི་མེད་དཀར་པོའི་འོད་འཕྲོས་པས།།གདུལ་བྱའི་སྟེང་གྲི་ཀུ་མུ་ད།།མཛེས་པའི་མེ་ཏོག་ཁ་ཁྱེ་ནས།།རྟོགས་པའི་ཟེའུ་འབྲུ་གཡོ་བར་བྱེད།།དེ་མཐོང་ངམ་འཇིག་རྟེན་མིག་སྦྱར་མ།།མ་མཐོང་།
སྒྲིབ་པ་ཆེ་བའི་ཕྱིར།།སྔོན་ཆད་འཁོར་བ་ཐོག་མེད་ཀྱི།།ཁ་ན་མཐོ་ལྕི་བ་རྣམས།།མཐོལ་ཞིང་བཤགས་པ་མ་བྱས་ན།།ཟབ་མོ་བཤད་པའི་སྣོད་མི་རུང་།།ཁྱེད་སྔོན་ཆད་མི་བསྲུན་ཐོད་རྒལ་ཆེ།།ངན་སྤྱོད་གཡོ་སྐྱ་གོམས་པའི་ཕྱིར།།ཕྱིན
ཚིག་གཙིགས་ལ་དབབ་པ་ཡོད།།ཁས་བླངས་དམ་བཅའ་ལེན་སྤྱོད་ན།།བསྟན་པ་དོན་གཞན་མ་ལགས་ཏེ།།དགེ་དང་མི་དགེའི་ལས་རྣམས་ལ།།རྒྱུ་འབྲས་དག་པར་མ་བསམས་ན།།ངན་སོང་སྡུག་བསྔལ་མི་བཟོད་པས།།ཕྲ་ཞིང་ཕྲ་བའི་
རྣམ་་སྨིན་ལ།།བག་ཡོད་དྲན་པས་ཟིན་ཀྱང་འཚལ།།འདོད་ཡོན་སྙན་དུ་མ་བལྟས་ཤིང་།།ཞེན་པ་ནང་ནས་མ་ལོག་ན།འཁོར་བའི་བཙོན་ར་མི་སྒྲོལ་བས།།ཐམས་ཅད་སྒྱུ་མར་ཤེས་པའི་བློས།།ཀུན་འབྱུང་གཉེན་པོ་བསྙེན་ཡང་འཚལ།།འགྲོ
དྲུག་དྲིན་ཅན་ཕ་མ་ལ།།བྱས་པ་དྲིན་དུ་མི་བཟོ་ན།།ཐེག་པ་དམན་པར་གྲོལ་བའི་སྐྱོན།།དེ་ཕྱིར་བརྩེ་བ་ཆེན་པོ་ཡིས།།བྱང་ཆུབ་སེམས་ལ་བསླབ་ཀྱང་འཚལ།།ལེགས་བཤད་དེ་ཚེ་ཉན་སྤྱོད་ན།།ཐེག་ཆེན་ལམ་གྱི་རྣལ་འབྱོར་མ།།འོ་སྐོལ་མིང་སྲིང
ལྟ་སྤྱོད་མཐུན།།གནས་སྐབས་བགྲོད་པའི་ལམ་ཡང་གཅིག།ཡོན་ཏན་ཕྲིན་ལས་མཐར་ཕྱིན་པའི།།དག་པ་མངོན་དགའི་ཞིང་ཁམས་དང།།འོ་སྐོལ་འཛེམ་པར་གདོན་མི་ཟ།།ཞེས་གདམས་སོ།།།དེ་ལྟར་བཀའ་ས